stanford-oval/wikipedia huggingface dataset:
חוק הטלקומוניקציה 1996
הערות שוליים

1 2 3 4 5 6 7 8  Telecommunications Act of 1996 | Federal Communications Commission, www.fcc.gov (באנגלית)
↑  National Firearms Act of 1934, Routledge, 2015-04-10, עמ' 646–647, ISBN 978-1-315-69986-8
↑  Was the 1996 Telecommunications Act successful in promoting competition?, Brookings (באנגלית אמריקאית)
1 2  {{{מחבר}}}, The Telecommunications Act of 1996 and Local Competition, 1996–2000, The Telecommunications Industry, 2002, עמ' 153–175 doi: 10.5040/9798216023975.0011
1 2 3 4 5  Tim Hadley, Digital Crossroads: American Telecommunications Policy in the Internet Age. Jonathan E. Nuechterlein and Philip J. Weiser. Cambridge, MA: MIT Press, 2005. xvii + 670 pp, Technical Communication Quarterly 17, 2008-04, עמ' 242–245 doi: 10.1080/10572250701878918
↑  C. S. Fischer, Consumers in the Country: Technology and Social Change in Rural America. By Ronald R. Kline (Baltimore: The Johns Hopkins University Press, 2000. xii plus 299pp.), Journal of Social History 35, 2002-06-01, עמ' 997–998 doi: 10.1353/jsh.2002.0045
1 2  Henry B. Hansmann, Reforming Nonprofit Corporation Law, University of Pennsylvania Law Review 129, 1981-01, עמ' 497 doi: 10.2307/3311741
1 2 3  Baby Bells: Meaning, Overview, Advantages, Investopedia (באנגלית)
↑  Table 2: Search terms and items retrieved from each database., dx.doi.org
↑  ביצור, אבי, שקד, מלי, חוסנו של העורף הישראלי: עמידות הזקנים בישראל במצבי משבר – לקחי מבצע ״צוק איתן״ ותובנות ראשוניות מסבב ההפגזות בעוטף עזה בנובמבר 2018, National Resilience, Politics and Society, 2019, עמ' *19–*33 doi: 10.26351/nrps/1/7
1 2  יעל געתון, דרוש אומץ: הלקחים שהממשלה יכולה ללמוד מרפורמת הסלולר, באתר שקוף, ‏2022-02-13
↑  אמיתי זיו, מהפכה סלולרית בחוק ההסדרים - הגברת התחרות והורדת מחירים, באתר הארץ, 9 ביוני 2010
↑  רותי לוי, משרד התקשורת: הציבור חסך 5.7 מיליארד שקל בעקבות הרפורמה בסלולר, באתר כלכליסט, 30 בדצמבר 2012
↑  גד פרץ, ‏המקרה של בזק: מונופול עם רווחיות מופרזת בחסות הרגולטור, באתר גלובס, 3 באוגוסט 2022
| --- | --- |
בקרת זהויות :  NLI: 987007603970705171  LCCN: no96021424  VIAF: 184487163   WorldCat (עם VIAF): 184487163
החוק השני של התרמודינמיקה

החוק השני של התרמודינמיקה הוא חוק פיזיקלי בסיסי, שעוסק בהשתנות של מערכות כתוצאה מטרנספורמציות שקורות בהן, ועוזר לתאר את סוג הטרנספורמציות שיכולות לקרות.
הניסוח הראשון של החוק ניתן על ידי סאדי קרנו, שטען שלא ניתן להפיק עבודה מחום אלא כאשר הוא עובר מגוף חם לגוף קר, ושכמות העבודה הזו מוגבלת.
לחוק יש מספר ניסוחים נוספים ושקולים:
לא ייתכן מנוע חום בעל נצילות גבוהה יותר ממנוע הופכי (מנוע קרנו) - סאדי קרנו
חום אינו יכול לעבור באופן ספונטני מגוף קר לגוף חם ממנו - רודולף קלאוזיוס
אין תהליך הפיכת חום לעבודה שהתוצר היחיד שלו הוא עבודה - ויליאם תומסון
במערכת סגורה, כמות האנטרופיה שואפת למקסימום (אך כן יכולה לרדת באופן זמני ומקומי) - רודולף קלאוזיוס
באופן אינטואיטיבי, החוק אומר שבכל פעולה, כמות האנרגיה הזמינה (כלומר אנרגיה שניתן להפיק ממנה עבודה) במערכת סגורה יכולה רק לרדת. פעולות שבהן כמות האנרגיה הזמינה תעלה (או באופן שקול, האנטרופיה תקטן), אינן יכולות לקרות מבלי שתהיה השקעה נוספת של אנרגיה מבחוץ.
החוק נוסח לראשונה בתחילת המאה ה-19, ובעשורים שלאחר מכן קיבל מספר רב של הגדרות נוספות וייוחסו לו משמעויות והשלכות שונות. על אף שבניסוח הראשוני החוק התבסס על הנחות שמאוחר יותר התבררו כשגויות, החוק המשיך להחשב כנכון, וכיום מעמדו בתאוריה התרמודינמית הוא של אקסיומה.
מסקנה חשובה מהחוק היא שתהליכים תרמודינמיים אינם הפיכים. מכך נגזר שכיוון התקדמות הזמן נמדד עם כיוון שינוי האנטרופיה. בספרו "קיצור תולדות הזמן" קובע סטיבן הוקינג כי "עליית אי הסדר (האֶנטרופיה) עם הזמן היא דוגמה אחת למה שקרוי חץ הזמן - דבר־מה המבדיל בין עבר לעתיד".
מהניסוח הרביעי של החוק קל להבין שכל אמצעי קירור יכול לקרר אזור מוגבל, ובהכרח יחמם את שאר הסביבה - לדוגמה, מקרר הפועל בחדר סגור יחמם את החדר, בין אם הוא פתוח (לאורך זמן) ובין אם הוא סגור.
בעוד שהחוק הראשון של התרמודינמיקה מציין שכמות האנרגיה בעולם היא קבועה, החוק השני מציין שבכל פעולה אנרגיה זמינה מתבזבזת, כלומר היא הופכת לחום שמתפזר ולא ניתן לאסוף אותו מבלי להשקיע עוד אנרגיה. כלומר שכמות האנרגיה הזמינה ביקום רק יורדת.
את החוק ניתן להסביר גם במונחים של מכניקה סטטיסטית.
ניסוח מתמטי

ההגדרה הדיפרנציאלית לחוק השני של התרמודינמיקה היא: בתהליך מחזורי,  \Delta S\geq 0, כאשר  \Delta S הוא שינוי האנטרופיה בסביבת המערכת במשך מחזור אחד של התהליך. שוויון מתקיים אך ורק אם התהליך המתבצע הוא תהליך הפיך, תהליך שיכול לעבוד באופן זהה במהלכו הרגיל, וגם לאחור. שוויון שכזה מתקבל, למשל, במכונת קרנו.
השלכות של החוק > תנועה נצחית

החוק השני של התרמודינמיקה מונע יצירתן של מכונות תנועה נצחית (לטינית: Perpetuum Mobile). מכונות אלו יכלו לאפשר, להלכה, הפקת אנרגיה מ"מאגר חום" באנרגיה נמוכה יותר. לדוגמה, על ידי קירור ליטר אחד של מים במעלת צלזיוס, ניתן לשאוב אנרגיה העומדת על אלף קלוריות, או, 4184 ג'אול, ללא תוצאות לוואי פרט לקירור המים. ברם, החוק השני אינו מאפשר לשאוב אנרגיית חום לצורך הפקת עבודה, שלא באמצעות העברת אנרגיה לגוף קר יותר.
השלכות של החוק > כיווניות הזמן

תהליכים רבים בפיזיקה הם סימטריים בזמן. אינטואיטיבית, זה אומר שאם היינו מריצים את הזמן אחורה, היה אפשר להסביר את התהליכים על ידי אותן משוואות, ולא היה ניתן לדעת שבפועל התהליכים קרו בכיוון השני. החוק השני של התרמודינמיקה מבטא תהליך שאינו הפיך בזמן: עליית האנטרופיה. הכיוון של התהליך שבו יש עליה באנטרופיה, תמיד יהיה הכיוון של הזמן.
השלכות של החוק > מות החום של היקום

מכיוון שהחוק השני של התרמודינמיקה מציין שכמות האנטרופיה ביקום יכולה רק לעלות, והחוק הראשון מציין שכמות האנרגיה הכוללת נשארת קבועה, מסתמן ששיווי המשקל היחידי האפשרי הוא זה שבו האנטרופיה מגיעה למקסימום, ולא נותרת יותר אנרגיה זמינה לביצוע עבודה. במצב כזה, שום תהליך לא יכול לקרות והיקום מגיע למצב סטטי לחלוטין. הרעיון הוצע לראשונה ב-1851 על ידי וויליאם תומסון.
בתרבות פופולרית

סיפורו הקצר של אייזק אסימוב, השאלה האחרונה, דן בקיומו ובהשפעותיו של חוק התרמודינמיקה השני.
בסדרה סמוך על סול מצוטט החוק כדבר המונע אפשרות קיום של מכונת זמן.
בסדרה שיטת קמינסקי מוזכר החוק בהקשר של ירידה בתפקוד גוף האדם בשל הזדקנות
ראו גם

תרמודינמיקה
החוק הראשון של התרמודינמיקה
אנטרופיה
מנוע קרנו
מכניקה סטטיסטית
השד של מקסוול
לקריאה נוספת

שמואל סמבורסקי (עורך), המחשבה הפיזיקלית בהתהוותה: מן הפילוסופיה הקדם-סוקראטית עד הפיזיקה של הקוואנטים - אנתולוגיה, מהד' שנייה, ירושלים, מוסד ביאליק, 1987.
רוברט פ' קריז, המשוואות הגדולות - פריצות דרך במדע מפיתגורס עד הייזנברג, כתר ספרים, 2008, עמ' 113–135.
P. M. Herman, Energy, Force and Matter: The Development of 19th-Century Physics, Cambridge: Cambridge University Press, 1982
Amantes de una Noche

"Amantes de una Noche" (בעברית: "אוהבים בשביל לילה אחד") הוא סינגל שהוקלט על ידי זמרת הרגאטון הדומיניקנית נאטי נטשה, ביחד עם הראפר והזמר-יוצר הפוארטו ריקני באד באני. השיר יצא לאור ב-12 בינואר 2018, כסינגל שלא מתוך אלבום.
במצעדים זכה השיר להצלחה סבירה, כאשר הגיע בשיאו אל המקום השלישי במצעד שברפובליקה הדומיניקנית.
רקע וכתיבה

השיר יצא כמה חודשים אחרי שהוציאה נטשה את הלהיט העולמי, "Criminal". את השיר כתבו נאטי נטשה ובאד באני ביחד ומפיקו המוזיקלי טרם נודע. השיר הוא שיר בסגנון הרגאטון, המשלב בתוכו גם את סגנון הפופ הלטיני. עם השיר הופיעה נטשה מספר פעמים ואחת מהופעותיה נעשתה בחסותם של Vevo.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-125 מיליון השמעות.
וידאו קליפ

הווידאו קליפ הנלווה שצולם לשיר הועלה לערוצה של נטשה ב-11 בינואר 2018, יום לפני שיצא כסינגל רשמי. כלפי הקליפ הופנו ביקורות מעורבות אשר טענו כי הוא פרובוקטיבי מדי, עקב זה שנטשה מצטלמת בבגדי ים חושפניים ושולחת את התמונות לבאד באני.
נכון ליוני 2020, מונה הצפיות של הקליפ עומד על למעלה מ-400 מיליון צפיות, דבר אשר הופך אותו לקליפ השישי הנצפה ביותר של נטשה.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  ארגנטינה | ארגנטינה הוט 100 | 88 |  |
|  ארצות הברית | מצעד השירים הלטיניים | 23 |  |
|  הרפובליקה הדומיניקנית | מוניטור לטינו | 3 |  |
|  ספרד | PROMUSICAE | 48 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  הרפובליקה הדומיניקנית | מוניטור לטינו | 32 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה 2× (לטיני) | 120,000 |
| ספרד (PROMUSICAE) | זהב | 20,000 |
סיכום
| בכל העולם | — | 630,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 12 בינואר 2018 | הזרמת מוזיקה • הורדה דיגיטלית | פינה |  |
הערות שוליים

1 2 3  Natti Natasha & Bad Bunny – Amantes de una Noche (באנגלית), נבדק ב-2020-05-14
↑  x. "as". charts monitorLATINO (בספרדית). נבדק ב-2018-04-13.
↑  Pina Records (2017-08-18), Natti Natasha ❌ Ozuna - Criminal [Official Video], נבדק ב-2018-04-13
↑  Amantes de una Noche by Natti Natasha & Bad Bunny, נבדק ב-2018-04-13
↑  Bad Bunny - Amantes de una Noche Ft. Natti Natasha - אפליקציות ב-Google Play, באתר play.google.com
↑  Andrea Muñoz (2018-02-25), Natti Natasha - Amantes de una Noche, Tonta y Dutty Love (en Vivo), נבדק ב-2018-04-13
↑  Amantes de una Noche, 2018-01-12, נבדק ב-2021-09-25
1 2  Pina Records (2018-01-11), Natti Natasha ❌  Bad Bunny - Amantes de una Noche 👩🏻 🌹🐰  [Official Video], נבדק ב-2018-04-13
↑  "Natti Natasha Talks Lauryn Hill Influence, Reggae Roots & the Staying Power of Latin Trap: Watch". Billboard. נבדק ב-2018-04-13.
↑  Natti Natasha YouTube Statistics and History, kworb.net
↑  "Gold & Platinum - RIAA". RIAA (באנגלית אמריקאית). נבדק ב-2018-06-30.
↑  Listas semanales - Listas - Promusicae - Productores de Música de España, www.promusicae.es (בספרדית)
↑  Natti Natasha Charts, “Amantes de una Noche” — Worldwide Sales (SPS)pic.twitter.com/BdRAjcQOv7, @NattiChart, ‏2019T10:41 (באנגלית)
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad • Nasty Singles |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| Nasty Singles | "Lokita" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" • "Tiempo" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
| --- | --- |
בקרת זהויות :  MusicBrainz release group: 5fb7edd1-e5a9-4cb4-b116-d0180015d948
חנקן חמצני

| --- | --- |

 
 מולקולת חנקן חמצני
 כתיב כימי:  NO 
 מסה מולרית:  30.0061 גרם/מול
 מראה:  חסר צבע
 מספר CAS:  10102-43-9
 מצב צבירה:  גז
 טמפרטורת היתוך:  -163.6 °C   109.55 K
 טמפרטורת רתיחה:  -151.8 °C   121.35 K
 אנתלפיית התהוות סטנדרטית:  81 קילוג'ול למול
 
התרכובת חנקן חמצני (או חנקן חד-חמצני) היא מולקולה המורכבת מאטום אחד של חמצן ואטום אחד של חנקן שסימולו NO. בתנאים סטנדרטיים של טמפרטורה ולחץ תרכובת זו היא גז. זהו מוליך עצבי חשוב בגופם של יונקים, כולל האדם, ומולקולת האיתות היחידה המוכרת למדע שהיא גז. פעילות החנקן החמצני בגוף התגלתה בשנות ה-70 של המאה ה-20.
אין לבלבל בין מולקולה זו לחמצן דו-חנקני שהוא חומר הרדמה וגז חממה או לחנקן דו-חמצני שהוא גז רעיל מאוד בצבע חום ואחד ממזהמי האוויר העיקריים (נפלט ממנוע בעירה פנימית). אולם, חנקן חמצני מתחמצן מהר מאוד באוויר והופך לחנקן דו-חמצני ניתן להבחין בתהליך זה בהופעתו של צבע אדמדם-חום.
מולקולות חנקן חמצני היא רדיקל חופשי, ולכן הראקטיביות גבוהה. זמן מחצית החיים שלו הוא בין שנייה לחמש שניות.
תגובות כימיות נפוצות

כאשר שתי מולקולות של חנקן חמצני נפגשות עם מולקולת חמצן, נוצר חמצון לשתי מולקולות של חנקן דו-חמצני:
כאשר החמצון קורה במים אז מולקולת מים, חמצן וחנקן חמצני יוצרים חומצה חנקיתית:
תגובות כימיות נפוצות > ייצור

על מנת ליצור חנקן חמצני משתמשים בתהליכים כימיים בחום גבוה.
בתהליך אוסטוולד התעשייתי משתמשים בחמצון אמוניה בטמפרטורה שבין ‎750 °C לבין ‎900 °C (בדרך כלל ‎850 °C‏) כאשר סגסוגת פלטינה - רודיום משמש כזרז:
דרך אחרת ליצור זאת הוא בשימוש במולקולות חמצן וחנקן פשוטות בטמפרטורה גבוהה מאוד (מעל ‎2000 °C). תהליך זה אינו פרקטי ולא נמצא בשימוש:
במעבדות משתמשים בחנקות ובחומצה חנקתית. למשל בשימוש בנחושת חנקיתי:
תהליך דומה בשימוש בנתרן חנקיתי או באשלגן חנקיתי:
ראו גם

חנקן חמצני בנשיפה
הערות שוליים

↑  גלי וינרב, ‏המולקולה שהתגלתה לפני 50 שנה מתחילה לממש את הפוטנציאל שלה, באתר גלובס, 26 בנובמבר 2021
↑  Gabbai, F. B., Garcia, G. E. et al., Role of nitric oxide in glomerular physiology and pathophysiology, Adv Nephrol Necker Hosp 24, 3-18 (1995)
| --- | --- |
בקרת זהויות :  NLI: 987007549039705171  GND: 4183282-6  LCCN: sh90001567  NDL: 00570158  NKC: ph305890
יוקיה אמאנו

זהו שם יפני; שם המשפחה הוא .
יוקיה אמאנו (ביפנית: 天野之弥; ‏9 במאי 1947 – 18 ביולי 2019) היה יושב ראש הסוכנות הבינלאומית לאנרגיה אטומית (סבא"א). לפני תפקידו זה כיהן כדיפלומט יפני ואיש שירות ציבור עבור האומות המאוחדות ועבור חטיבות הבת בארגון זה.
ביוגרפיה

נולד בשנת 1947. בשנת 1968 החל ללמוד משפטים באוניברסיטת טוקיו. בשנת 1972 הצטרף למשרד החוץ. שם התמחה בנושאי המאמץ הבינלאומי למניעת ופירוק נשק גרעיני.
במהלך השנים אמאנו קודם במשרד החוץ ועבד בתפקידים רבים. עבד בשגרירויות יפן בלאוס, בלגיה וארצות הברית, והיה הקונסול הדיפלומטי של יפן במרסיי.
פעל ולקח חלק במשא ומתן למען הארכת האמנה למניעת הפצת נשק גרעיני, האמנה למניעת ניסויים גרעיניים, אמנת הנשק הביולוגי ותיקון אמנה בדבר כלי נשק קונבנציונליים מסוימים.
מספטמבר 2005 ועד ספטמבר 2006 שימש אמאנו כיו"ר חבר הנאמנים של סבא"א. בתקופה זו, סבא"א ומנכ"ל הארגון, מוחמד אל-בראדעי, קיבלו את פרס נובל לשלום. אמאנו ייצג את סבא"א בטקס הענקת פרסי נובל שנערך בדצמבר 2005.
ב-2 ביולי 2009 נבחר אמאנו, כנציג יפן, לעמוד בראש הסוכנות הבינלאומית לאנרגיה אטומית, במקום ראש הסוכנות היוצא מוחמד אל-בראדעי. ב-1 בדצמבר 2009 נכנס לתפקידו כיושב ראש סבא"א. במרץ 2013 הוא נבחר לכהונה שנייה כראש הסוכנות ושימש בתפקיד עד למותו ב-18 ביולי 2019.
אמאנו היה נשוי ודיבר יפנית, אנגלית וצרפתית.
פלגינן דיבורא

| --- | --- |
 תלמוד בבלי:  מסכת סנהדרין, דף ט', עמוד ב' - דף י', עמוד א', מסכת יבמות, דף כ"ה, עמוד א' - מסכת יבמות, דף כ"ה, עמוד ב'
 משנה תורה:  הלכות עדות, פרק י"ב, הלכה ב', הלכות עבדים, פרק ז', הלכה ב'
 מקורות נוספים:  פסקי הרא"ש, מסכת מכות,  פרק א', סימן יג / י"ד
 
במשפט עברי, פָּלְגִינַן (בארמית: אנו מחלקים) הוא כלל לפיו במקרים מסוימים ניתן לחלק עדות או הודאה של בעל דין שניתנה בבית דין לחלקים, ואת חלקם לקבל ואת האחרים לדחות.
המונח "פלגינן" אוצר בתוכו שתי השלכות אפשריות שונות: פלגינן דיבורא, ופלגינן נאמנות. המונח הראשון נסוב אודות חלוקה כזאת, בה מקבלים את חלקו האחד של המשפט ואת השני דוחים. לעומת זאת, המונח "פלגינן נאמנות" סבוך יותר, ומתאר מצב בו היחס לאותו משפט עצמו הוא אמביוולנטי. כלומר, מקבלים את המשפט שאמר העד או בעל הדין רק לגבי עניין מסוים ולא לגבי אחר.
מקור בתלמוד

במספר מקורות בתלמוד מצאנו שימוש בכלל של "פלגינן דיבורא":
אדם שמעיד על עצמו שביצע פשע יחד עם אדם אחר - אין מקבלים את עדותו ביחס לעצמו (שכן אדם קרוב אצל עצמו ואין אדם משים עצמו רשע), אך מקבלים את עדותו ביחס לאדם האחר.
עבד המביא גיטו וכתוב בו כל נכסי קנויים לך, הדין הוא, שעצמו קנה ואילו את הנכסים לא קנה, כיון שנאמנותו לקיים את השטר תקפה בעניין מעמדו האישי, ואינה תקפה ביחס לממונות.
'פלגינן' לעומת 'עדות שבטלה מקצתה בטלה כולה'

לדעת התוספות, גם במקרה בו אדם מעיד על שני אנשים שביצעו פשע ביחד, שאחד מהם הוא קרוב משפחתו - אין מקבלים את עדותו ביחס לקרוב המשפחה (משום שהקרובים פסולים לעדות), אך מקבלים את עדותו ביחס לאדם האחר.
לעומת זאת, לפי הראב"ד, רק במקרה בו האדם מעיד על עצמו או על אשתו ועל אדם אחר, תקף הדין של "פלגינן דיבורא", וזאת כיוון שעדותו על עצמו אינה נחשבת כלל לעדות, ולכן אין כאן עדות שבטלה מקצתה. במקרה בו אדם מעיד על קרוב משפחתו ועל אדם אחר מתבטלת עדותו לגמרי, כדין עדות שבטלה מקצתה בטלה כולה.
דין פלגינן - היכן ומתי נאמר?

הדין פלגינן דיבורא נצרך כאשר חציו השני של הדיבור גורם שלא לקבל את החלק הראשון, כאשר אדם מעיד על עצמו שעשה דבר פשע בשותפות עם אדם אחר, במקרה כזה עלינו לקבל רק את החלק בו הוא מדבר על האדם האחר, שכן את דיבורו בו העיד על עצמו עלינו לדחות מכל וכל ולא להאמינו בכך, משום שהכלל אין אדם משים עצמו רשע אומר כי אין לאדם כל נאמנות כאשר הוא מעיד על עצמו.
מקרה אחר הוא כאשר עבד מביא גט שחרור, בו נכתב כי האדון מקנה לו את עצמו - את העבד, ואת כל נכסיו. הדין הוא, שלעבד יש נאמנות לקיים רק את גט השחרור שלו, ולא שטר מתנה, ולכן יש לעבד נאמנות רק על החלק הראשון האומר שהוא השתחרר, ולא לחלק השני בו נכתבו הנכסים כמתנה מהאדון. במקרה כזה הגמרא תולה את המחלוקת ב"פלגינן דיבורא".
האחרונים נחלקים למה לא ניתן לקבל את דבריו מדין פלגינן נאמנות, דין שכולם מודים כי הוא נכון, וכנפסק במסכת יבמות שעד הבא ואומר לאשה שבעלה מת, הוא נאמן כדי להתירה להנשא, אך לא ניתן לבניו של הבעל לרשת את נכסי אביהם.
הגמרא אומרת, כי במקרה ואדם קיים שטר, ואמר כי השטר נכון אבל הוא נכתב באונס חלקי, שכן העד אויים שאם לא יחתום יפסיד הפסד ממוני גדול. רבא קובע כי במקרה כזה אין העד נאמן כלל, מכיוון שבכך הוא מעיד על עצמו למעשה שהוא רשע, ועל פי הכלל האומר אין אדם משים עצמו רשע, לא ניתן להאמין כלל לדבריו. (רבי עקיבא איגר בחידושיו מקשה, בהנחה שהדין אין אדם משים עצמו רשע קובע רק שלא ניתן לפסול את האדם על פי עצמו, למה לא ניתן לקבל את דבריו מדין "פלגינן נאמנות", ולהאמין אותו בכל דבריו רק לעניין השטר ולא לעניין פסול עצמו, ומכוח קושיא זו הוא מסיק כי הכלל אין אדם משים עצמו רשע אומר כי לא שומעים לדבריו של אדם כאשר הוא אומר שעשה מעשי רשע.)
בכל כתבי הראשונים נראה שלא קיים המושג "פלגינן" בנאמנות כי אם בדיבור. ויסוד הדבר שבדיבור נאמר פלגינן הוא כמבואר ברמב"ם שכתבשחולקים הדבור ואומרים עצמו קנה מפני שהוא נאמן להביא גט שחרורו ואינו צריך לקיימו אבל הנכסים שאין אדם קונה אותם אלא בראיה ברורה לא יקנה אותם עד שיתקיים השטר.
דין פלגינן - היכן ומתי נאמר? > פלגינן - ביאורו

נדרש ביאור עמוק לסוג נאמנות אינדיבידואלית זו, שהרי, אם בחרת להאמין לדובר על דבר אחד א"כ מדוע לא תבחר להאמינו גם על הדבר השני. ואולם מלשון הרמב"ם עולה שיסוד חילוק זה אינו נעוץ בסיבה שעל דבר אחד הוא נאמן ואילו על דבר אחר איננו נאמן. אלא שעל שניהם הוא נאמן (ולצורך העניין, גיטין וממונות) ומשום כך שורש הדבר שבדבר האחר הוא לא נאמן (וכגון נכסים) נעוץ בסיבה שבדבר האחר נדרשת נאמנות יותר חזקה. ודבר זה ניכר הוא ממה שכתב הרמב"ם שבממונות נדרשת "ראייה ברורה" ולא די בראייה בלבד כמו גיטין, משום שבגיטין נאמרה הלכה "משום עיגונא אקילו בה רבנן", וגיטי עבדים הוקשו לגיטי נשים .
הערות שוליים

↑  בארמית פַּלְגָּא=חצי
↑  דברי רבא בתלמוד בבלי, מסכת סנהדרין, דף ט', עמוד ב'. וראו שם גם את שיטת רב יוסף החולק
↑  תלמוד בבלי, מסכת גיטין, דף ח', עמוד ב'
↑  ראו תוספות, מסכת סנהדרין, דף ט', עמוד ב', ד"ה ואין
↑  ראו פסקי הרא"ש, מסכת מכות,  פרק א', סימן יג / י"ד
↑  תלמוד בבלי, מסכת גיטין, דף ח', עמוד ב'.
↑  חכמים הקלו משום עגינות לסמוך על פי עד אחד בנושא זה, וסמכו על כך שהאשה מבררת היטב לפני שהיא נישאת שנית. לעומת זאת, במקרה והבעל הגיע לאחר מכן, קנסו אותה בקנסות שונים, והיא מפסידה את נכסי המלוג שלה.
↑  תלמוד בבלי, מסכת כתובות, דף י"ח, עמוד ב'.
1 2  משנה תורה לרמב"ם, ספר קנין, הלכות עבדים, פרק ז', הלכה ב'
↑  תלמוד בבלי, מסכת גיטין, דף ג', עמוד א'
↑  תלמוד בבלי, מסכת גיטין, דף ט', עמוד א'
טיטין

סיבי שריר מתכווצים (טיטין מסומן בפינה הימנית העליונה)
טיטין (באנגלית: Titin, הידוע גם בשם קונקטין (Connectin) הוא חלבון הממלא תפקיד חשוב בתהליך התכווצות השרירים המשורטטים.
מבנה ופעולה

לחלבון הטיטין חשיבות רבה בהתכווצות תאי השריר המשורטט. החלבון נמצא בסרקומר ('בשר חלק' ביוונית), יחידת התפקוד הבסיסית של השריר, המחולק לרצועות שמובחנות לפי צבעם.
תא השריר עשוי נימים נימים, המונחות זה על גבי זו, נימה עבה המונחת על גבי נימה דקה. לנים העבה אזורים נפרדים בעלי צבע מובחן, וכתוצאה מכך שהנימים העבים מונחים במיקום דומה, מתקבל מראה של רצועות ופסים באזור הסרקומר.
חלבון הטיטין, בכל נימה עבה, מחבר בין הפס הכהה בקצוות הסרקומר, לבין הפס העובר דרך האזור הבהיר במרכז הסרקומר. בעת ההתכווצות החלבון גורם לתשדורת יונים בפס הקצה, ולהרפיה באזור הבהיר במרכז. בכך הוא מגביל את תנועת השריר ומסייע לשריר בהחזקת השריר המתוח ללא הפעלת כח.
במחקרים מהשנים האחרונות (נכון ל-2015) נמצא מתאם בין שינויים קטנים ברצף החומצות שבחלבון הטיטין בתאי שריר המתפקדים באופן שונה (בתאי שריר לבביים, לעומת תאי שריר שלדיים) לבין השוני במאפיינים המכניים והיכולות של שרירים אלו.
טיטין הוא החלבון הגדול ביותר המוכר למדע והוא מורכב מ-26,926 חומצות אמינו. המשקל המולקולרי של מולקולת טיטין בשלה הוא בקירוב 2,993,451.39 דלטון, וערך ה-pI התאורטי שלו הוא 6.01. הנוסחה הכימית האמפירית של החלבון היא C132983H211861N36149O40883S693. לחלבון יש אינדקס אי-יציבות תאורטי בשיעור 39.69, ומכאן נובע שהוא יהיה יציב במבחנת ניסוי. זמן מחצית החיים של החלבון באורגניזמים הוא 30 שעות בקירוב לפי התחזיות (ברטיקולוציטים של יונקים).
חשיבות לשונית

חלבון הטיטין מופיע כשאלה מקובלת במשחקי טריוויה. כיוון שטיטין הוא החלבון הגדול ביותר הידוע, יש לו גם השם הכימי הארוך ביותר. השם הכימי המלא, הכולל 189,819 אותיות, נחשב במקומות מסוימים כמילה הארוכה ביותר בשפה האנגלית, אך הוא אינו חלק מאוצר המילים של השפה.
הערות שוליים

↑  "Human PubMed Reference:".
1 2  גֶּן חלבון הטיטין, אנגלית, באתר במכון הלאומי האמריקאי לחקר מדעי החיים NCBI.
↑  Itoh-Satoh M, Hayashi T, Nishi H, Koga Y, Arimura T, Koyanagi T et al. (2002). "Titin mutations as the molecular basis for dilated cardiomyopathy". Biochem. Biophys. Res. Commun. 291 (2): 385–93. doi:10.1006/bbrc.2002.6448. PMID 11846417
↑  הפסים הכהים בקצות הסרקומר נקראות פס הזד, שבאמצע רצועת העי, ואילו הפס באמצע האזור הבהיר שבמרכז הסרקומר וחוצה אותו לשנים נקרא פס האם באזור האש.
↑  על חלבון הטיטין, ערך:188840 (אנגלית) במאגר המידע המקוון ירושה מנדלית באדם - Online 'Mendelian Inheritance in Man' (OMIM)
↑  ExPASy-calculated pI for titin, accessdate 2007-08-26
↑  זמן מחצית החיים בחלבונים הוא הזמן שלוקח למחצית מכמות החלבון בתא להיעלם לאחר הסינתזה שלו
↑  Swiss-Prot Protein knowledgebase, main entry, accessdate 2006-05-04
↑  המילה האנגלית הארוכה ביותר (אנגלית, אתר 'המרגל הספרתי' digitalspy.com)
חוק דולון-פטי

חוק דולון–פטי הוא חוק תרמודינמי שהוצע בשנת 1819 על ידי הפיזיקאים הצרפתים פייר לואי דולון ואלכסיס תרז פטי, וקובע את הביטוי הקלאסי עבור קיבול חום מולרי של יסודות כימיים מסוימים. שני המדענים מצאו ניסיונית שקיבול החום ליחידת מסה (קיבול החום הסגולי) של מספר יסודות היה קרוב לערך קבוע, לאחר שהוכפל במספר המייצג את המשקל אטומי היחסי המשוער של היסוד. המשקלים האטומיים הללו הוצעו זמן קצר לפני כן על ידי ג'ון דלטון, ותוקנו על ידי יאקוב ברצליוס.
קיבול החום המולרי של רוב היסודות בטמפרטורה של 25°C נמצא בטווח שבין 2,8R ו-3,4R. בגרף, קיבול החום המולרי כפונקציה של מספר אטומי עם טווח y בין 22.5 ל-30 ג'אול למול קלווין.
במונחים מודרניים, דולון ופטי גילו כי קיבול החום של מול של יסודות מוצקים רבים הוא כ-3R, כאשר R הוא קבוע מודרני הנקרא "קבוע הגזים". דולון ופטי לא היו מודעים לקשר ל-R, משום שהקבוע הזה טרם הוגדר מהתאוריה הקינטית של הגזים, שפותחה מאוחר יותר. הערך של 3R הוא כ-25 ג'אול לקלווין. בעיקרו של דבר, דולון ופטי גילו כי זה קיבול החום של מספר יסודות מוצקים לכל מול של אטומים שהכילו.
התאוריה המודרנית של קיבול חום של מוצקים קובעת כי הוא נובע מתנודות סריג במוצק. תאוריה זו פותחה לראשונה בצורה גסה מתוך הנחה זו על ידי אלברט איינשטיין ב-1907. לפיכך, מודל המוצק של איינשטיין נתן בפעם הראשונה סיבה לכך שחוק דולון–פטי צריך להיות מנוסח במונחים של קיבול החום הקלאסי של גזים.